
 15.7.2020
 BG
 Официален вестник на Европейския съюз
 L 226/1
 РЕГЛАМЕНТ ЗА ИЗПЪЛНЕНИЕ (ЕС) 2020/1024 НА КОМИСИЯТА
 от 14 юли 2020 година
 за откриване и управление на тарифни квоти на Съюза за някои продукти с произход от Социалистическа република Виетнам
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
 като има предвид, че:
 (1)
 Споразумението за свободна търговия между Европейския съюз и Социалистическа република Виетнам (наричано по-нататък „споразумението“) беше подписано на 30 юни 2019 г. в съответствие с Решение (ЕС) 2019/1121 на Съвета (2). Споразумението беше сключено от името на Съюза на 12 юни 2020 г. с Решение (ЕС) 2020/753 на Съвета (3).
 (2)
 В Споразумението се предвижда, че митата върху вноса в Съюза на стоки с произход от Виетнам се намаляват или премахват в съответствие с графика за митата, изложен в допълнение 2-А-1 на приложение 2-А към споразумението. В приложение 2-A се предвижда също така, че за някои стоки премахването на митата се предоставя в рамките на тарифни квоти.
 (3)
 В приложение 2-A към споразумението се уточнява, че тарифната квота се прилага годишно, поради което вносът следва да се управлява на база календарна година. Тъй като обаче споразумението е приложимо от 1 август 2020 г., пропорционално разпределените количества за 2020 г. и годишните количества за следващите години следва да бъдат определени в съответствие с раздел Б от приложение 2-А към споразумението.
 (4)
 Предмет на протокол 1 към споразумението са определението на понятието „продукти с произход“ и методите за административно сътрудничество. При внос в Съюза продукти с произход от Виетнам се ползват от установения в настоящия регламент преференциален режим, след като бъде представено някое от доказателствата за произход, описани в член 15, параграф 2 от посочения протокол.
 (5)
 Тарифната квота следва да се управлява от Комисията на базата на хронологичния ред на датите на приемане на митническите декларации за допускане за свободно обращение по силата на разпоредбите за управлението на тарифните квоти, съдържащи се в Регламент за изпълнение (ЕС) 2015/2447 на Комисията (4).
 (6)
 Споразумението трябва да влезе в сила на 1 август 2020 г. (5). За да се осигури ефективно управление и навременно прилагане на определените в споразумението тарифни квоти, настоящият регламент следва да се прилага от същата дата.
 (7)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Откриват се тарифни квоти на Съюза за стоки с произход от Виетнам съгласно посоченото в приложението.
 Член 2
 Тарифните квоти, посочени в приложението към настоящия регламент, се управляват в съответствие с членове 49—54 от Регламент за изпълнение (ЕС) 2015/2447.
 Член 3
 Стоките, изброени в приложението към настоящия регламент, трябва да отговарят на правилата за произход, определени в протокол 1 към споразумението, за да могат да се ползват от тарифните квоти, посочени в настоящия регламент. При внос в Съюза продукти с произход от Виетнам